Diari Oficial de la Generalitat Valenciana


Sumari del DOGV 9721, del 09-11-2023 (2023/10885)

ACORD de 6 d'octubre de 2023, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Joaquín Sangüesa Mingarro.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9721

Data del DOGV
:   09-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10886


Data del document
:   06-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 6 d'octubre de 2023, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Joaquín Sangüesa Mingarro. [2023/10808]  
Núm. d'expedient: ABI 214/2023.  
Causant: Joaquín Sangüesa Mingarro.  
DNI: \*\*\*\*897\*\*.  
Lloc i data de la defunció: València, el dia 26 d'octubre de 2021.  
  
Últim domicili: Vila-real (Castelló).  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant la comunicació de la Delegació d'Economia i Hisenda de Castelló del Ministeri d'Hisenda i Funció Pública de data 23 de març de 2023, registre d'entrada número 1226, de la defunció de Joaquín Sangüesa Mingarro.  
En la documentació aportada figuren el certificat de defunció de Joaquín Sangüesa Mingarro i la documentació aportada per la Tresoreria General de la Seguretat Social, Direcció Provincial de Salamanca, a la Delegació d'Economia i Hisenda de Castelló del Ministeri d'Hisenda i Funció Pública.  
No aporta el certificat d'actes d'última voluntat, per la qual cosa, aquesta administració el va sol·licitar.  
De les actuacions dutes a terme per aquesta direcció general, es constata que va estar empadronat a l'Ajuntament de Vila-real (Castelló), així com que no va atorgar testament.  
De les actuacions prèvies resulta que no consta l'existència de persones amb dret a heretar, per la qual cosa és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que preveuen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Joaquín Sangüesa Mingarro, conforme al que es preveu en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A aquest efecte, si aquesta documentació no ha sigut remesa per l'òrgan judicial o persona titular de la notaria, se sol·licitarà a les autoritats i personal funcionari públic, així com als registres i la resta d'arxius públics, la informació sobre la persona causant i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la persona causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 6 d'octubre de 2023.- El director general de Patrimoni: Antonio Joaquín Woodward Poch.